12. Forslag til lokalplan nr. 403 - Solcelleanlæg ved [adresse] og tillæg nr. 5 til Kommuneplan 
2021-32 (Åben)
Tidl. politisk behandling
PU, 03.03.20, pkt 65 , PU, 10.08.21, pkt 4, PU, 
07.12.21, pkt 3
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage stilling til ”Forslag til lokalplan 403 – Solcelleanlæg ved [adresse] med 
kommuneplantillæg nr. 5 til Kommuneplan 2021-32. Planforslagene fremlægges efterfølgende i offentlig 
høring. 
Lokalplanområdet udgør 55 ha. Lokalplanområdet er privatejet og ligger sydøst for [adresse] og vest for 
Erling Winther skov. Området afgrænses til alle sider af det åbne land. 
Formålet med lokalplanen er at give mulighed for etablering af et teknisk anlæg i form af et jordbaseret 
solcelleanlæg inklusiv tekniske anlæg og installationer til anlæggets drift. Med lokalplanen skal det sikres, 
at anlægget tilpasses landskabet, og at det medfører begrænsede miljøgener for nabobeboelser. Der er 
endvidere indlagt bestemmelser om etablering af stiforbindelser, som øger de omkringboendes adgang 
gennem området. 
Efter endt produktion skal det sikres, at solcelleanlægget fjernes, og at området reetableres til natur- eller 
landbrugsformål. 
Der er i tillæg til planforslagene udarbejdet en miljøvurderingsrapport, der beskriver de miljømæssige 
forhold vedrørende anlægget. Planforslagene og miljøvurderingsrapporten er vedlagt sagen.
VURDERING
[adresse] for et solcelleanlæg syd for [adresse] omfatter et tillæg til Kommuneplan 2021-32. 
Kommuneplantillægget udlægger en ramme til tekniske anlæg i form af et solcelleanlæg, og er udarbejdet 
i overensstemmelse med de generelle retningslinjer for større solcelleanlæg på terræn i Kommuneplan 
2021-32.
I de fremlagte planforslag er der lagt vægt på at varetage nabointeresser og en række overordnede 
beskyttelseshensyn i og omkring lokalplanområdet. Den visuelle påvirkning af landskabet er søgt 
begrænset ved slørende beplantning med træer og buske langs områdets afgrænsning. Beplantning udgør 
også en væsentlig del af de to faunapassager, som krydser gennem området. Disse passager skal sikre, 
at større dyr, som ikke kan passere gennem vildthegnet, fortsat har mulighed for at krydse gennem 
området. Offentlighedens adgang til området er også prioriteret. Der vil blive anlagt en sti rundt om den 
nordlige del anlægget og igennem anlægget. 
Beplantningen vil udgøre en variation af hjemmehørende træer og buske, der supplerer hinanden og sikrer 
at beplantningen gennem hele året vil kunne varetage interesser omkring en slørende effekt, skjul for 
dyrelivet og fremme af biodiversiteten.  
Sagsnr. EMN-2021-03329
DokID: 2577936
Sagsbehandler vdhkr
Byråd
26-04-2022 19:00
I forslag til lokalplan er det fastlagt at solcellepaneler og tilhørende installationer, herunder teknikbygninger, 
transformere og beplantning skal placeres i respektafstand fra beskyttede jord- og stendiger, beskyttede 
naturtyper og højspændingsledninger. Bebyggelserne skal være inden for de udlagte byggefelter. For at 
skabe et harmonisk anlæg er der desuden krav til opstillingsmønster og fysisk udtryk af solcellepanelerne. 
ØKONOMI
Det forudsættes, at ansøger tiltræder en aftale om forbud mod brug af pesticider inden lokalplanens 
endelige vedtagelse. Herudover forudsættes, at ansøger tinglyser en deklaration om en parkeringsplads 
og et stiforløb fra [adresse] og et stiforløb fra solcelleanlægget frem til [adresse] og [adresse] skov. Disse 
stiforløb skal have sammenhæng med stien inden for lokalplanområdet.   
Vedtagelse af lokalplanen medfører ikke direkte afledte udgifter for Favrskov Kommune. Da 
lokalplanområdet forbliver i landzone ved endelig vedtagelse af lokalplanen, har lodsejer ikke mulighed for 
at kræve, at kommunen overtager ejendommen jf. planlovens § 47a. 
I henhold til lov om fremme af vedvarende energi er der en ordning, der forpligter opstiller af vedvarende 
energianlæg til at betale et éngangsbeløb til den kommune, hvori anlægget opføres. Beløbet skal 
indbetales, når energianlægget er etableret. Beløbet er fastsat af staten til 40.000 kr. pr. MW ved 
solcelleanlæg. For dette anlæg vil det forventeligt udgøre et samlet beløb på ca. 1,9 mio. kr. Midlerne 
betegnes som en ”Grøn Pulje” til lokale initiativer. Det er kommunen, som administrerer midlerne i ”Grøn 
pulje” og har mulighed for at afsætte 8 procent af de indbetalte midler til administration af puljen.  
Elproduktionen vil bidrage positivt til såvel kommunale som nationale mål for den grønne omstilling. 
Solcelleanlægget forventes at kunne spare klimaet for skadelige emissioner. Den løbende udvikling af 
solcellepaneler har ført til en væsentlig højere produktionskapacitet end tidligere. Den forventede 
produktion er øget fra tidligere 53.000 MWh til nu at være 59.000 MWh for et produktionsareal, som 
samtidigt er øget fra 53 ha til 55 ha. Denne energiproduktion kan omregnes til en reduktion af CO2 på ca. 
26.400 tons pr. år. ved en beregning baseret på Energistyrelsens aktuelle reduktionsfaktor på 447 kg/MWh. 
I den beregnede årlige reduktion skal der tages forbehold for løbende ændringer i forbrugsmønstre og 
produktionen til elnettet generelt.     
INDDRAGELSE
Borgerinddragelse og kommunikation om planforslagene sker efter reglerne i planloven. Det er et 
selvstændigt mål med planloven, at offentligheden i videst muligt omfang inddrages i planlægningsarbejdet. 
Lokalplanforslaget og forslaget til kommuneplantillæg skal efter godkendelse offentliggøres ved 
annoncering på kommunens hjemmeside med en indsigelsesfrist, som Teknik og Miljø anbefaler fastlagt til 
otte uger. 
Opstiller af solcelleanlægget skal afholde et offentligt møde, hvor Energistyrelsen skal redegøre for 
ordninger i Lov om fremme af vedvarende energi. Ordningerne indeholder blandt andet mulighed for, at 
naboer kan søge økonomisk kompensation. Mødet skal holdes under den offentlige høring af 
lokalplanforslaget og senest fire uger før udløb af høringsfristen. 
Forud for udarbejdelsen af lokalplanen og kommuneplantillægget har der været gennemført forudgående 
involvering gennem udsendelse af et debatoplæg og afholdelse af et naboorienteringsmøde.
INDSTILLING
Direktøren for Teknik og Miljø indstiller til Byrådet:
1.
At ”Forslag til lokalplan nr. 403 Solcelleanlæg ved [adresse] med kommuneplantillæg nr. 5 til 
Kommuneplan 2021-32” og tilhørende miljøvurderingsrapport godkendes og fremlægges i offentlig 
høring i otte uger
BESLUTNING
     
      
     
Plan- og Landdistriktsudvalget, 7. april 2022:
Fraværende: Ingen
Indstilles godkendt.
                
Økonomiudvalget, 19. april 2022:
Fraværende: Ingen
Indstilles godkendt med den tilføjelse at der i kommuneplan nr. 5 tilføjes en ny retningslinje, der udpeger et 
område til solcelleanlæg. Området svarer til geografiske afgrænsninger af ramme 13 13. TA. 15 – 
Solcelleanlæg ved [adresse]
Byrådet, 26. april 2022:
Fraværende: Ingen
Godkendt.
Bilag
1.
Forslag til Lokalplan 403 med KP tillæg nr 5 (2593315)
2.
Nora Olsen (MV-VVM) Solcelleanlæg ved Voldby_v.2.2 (2593788)
